આજે પણ આપણા દેશનાં ઘણા બધા પરિવારોમાં છોકરીઓને એ જ સમજાવીને મોટી કરવામાં આવે છે કે તેણે ફક્ત ઘરકામ, રસોઈ, બાળકો અને પતિને સાચવવાનું કામ જ કરવાનું છે. આપણા સમાજમાં પશ્ચિમી દેશોનું અનુકરણ કરવામાં આવી રહ્યું છે તેમ છતાં પણ ઘણા બધા પરિવારો આજે પણ પોતાની દીકરીઓને એકલા ફરવાની છૂટ આપતા નથી. પરંતુ જેમ દરેક સિક્કાની બે બાજુ હોય છે તેમ આપણા દેશમાં ઘણા પરિવારો એવા પણ છે જે તેમની દીકરીઓને દરેક પ્રકારની છૂટ આપે છે, તેમને પ્રોત્સાહિત કરે છે. આ કારણસર દેશની ઘણી બધી બહાદુર દીકરીઓ આજે માઉન્ટ એવરેસ્ટની ટોચ સુધી પહોંચી ગઈ છે.